Traja mušketieri: Milady

náhľad|Premiéra filmu v Le Grand Rex v decembri 2023.

Traja mušketieri: Milady () je francúzsko-nemecko-španielsko-belgický film režiséra Martina Bourboulona, z roku 2023. Ide o historický film (mušketierovku) s akčnými až dramatickými prvkami. Jedná sa o adaptáciu známeho románu Traja mušketieri od Alexandra Dumasa staršieho. Film mal vo Francúzsku premiéru 13. decembra 2023, a ide o pokračovanie predošlej časti Traja mušketieri: D’Artagnan, ktorá bola uvedená 5. apríla 2023 v kinách. Myšlienka projektu vznikla v roku 2019. Po vyše ako šesťdesiatich rokoch ide o novodobé francúzske dvojdielne (akčné, dobrodružné a historické) spracovanie filmov Traja mušketieri zo 1961 od Bernarda Borderieho s Gérardom Barrym a Myléne Demongeot.

 Dej 
V kráľovstve rozdelenom náboženskými vojnami a pod hrozbou britskej invázie hŕstka mužov a žien skríži meče a spojí svoj osud s osudom Francúzska. Temperamentný mladý Gaskonec D’Artagnan, nebojácni a verní kráľovskí mušketieri Athos, Porthos a Aramis, krehká Konstancia, diabolsky ľstivý kardinál Richelieu a krásna a tajomná Milady de Winter sú hrdinami tohto nesmrteľného príbehu o odvahe, láske a cti.

 Herci a postavy 
 François Civilmladý D’Artagnan
 Vincent CasselAthos
 Eva GreenMilady de Winter
 Romain DurisAramis
 Pio MarmaïPorthos
 Louis Garrelkráľ Ľudovít XIII.
 Lyna KhoudriConstance Bonacieux
 Vicky KriepsAnne d’Autriche
 Jacob Fortune-Lloydvojvoda z Buckinghamu
 Patrick MilleGróf z Chalais
 Marc Barbékapitán z Tréville
 Julien FrisonGaston d’Orléans
 Éric Rufkardinál Richelieu
 Raynaldo Houy Delattregróf Rochefort
 Charlotte RansonIsabelle de Valcour

 Fakty a zaujímavosti 
 Počas prvého víkendu uvedenia filmu vo Francúzsku získal 611 371 vstupov v 724 kinách, čím sa umiestnil na druhom mieste v pokladni za Wonkom (689 706 vstupov).
 Pri výrobe filmu bolo použitých 2 000 kostýmov, 930 technikov, 650 koní a 10 000 komparzistov.
 Film stál vyše 36 miliónov eur.
 Natáčanie sa začalo 16. augusta 2021 a skončilo 3. júna 2022.
 Natáčalo sa iba vo Francúzsku, najmä v exteriéroch a interiéry sa konali v skutočných stavbách.
 Herci sa museli na film fyzicky pripravovať vyše mesiaca.
 Dilógia Traja mušketieri: D’Artagnan a Traja mušketieri: Milady sa natáčali súčasne ako jeden dlhý film.
 Spoločný rozpočet na oba diely bol stanovený na vyše 72 miliónov eur.

 Galéria 

 Referencie 

 Externé odkazy 





Kategória:Filmy z 2023
Kategória:Filmy podľa názvu
Kategória:Filmy adaptované podľa kníh Alexandra Dumasa staršieho
Kategória:Sfilmované romány
Kategória:Filmy podľa knihy
Kategória:Francúzske filmy
Kategória:Francúzske mušketierovky
Kategória:Francúzske historické filmy
Kategória:Francúzske dobrodružné filmy
Kategória:Francúzske akčné filmy